আগে আন্দোলন ছিল ডাল-ভাতের জন্য এখন মাছ-মাংসের: তথ্য ও সম্প্রচারমন্ত্রী
আওয়ামী লীগের যুগ্ম সাধারণ সম্পাদক এবং তথ্য ও সম্প্রচারমন্ত্রী ড. হাছান মাহমুদ বলেছেন, দেশ এখন বদলে গেছে। মানুষের ভাগ্যের পরিবর্তন হয়েছে। গ্রাম শহরে পরিণত হয়েছে। আগে মানুষ আন্দোলন করত ডাল-ভাতের জন্য। জীবনমানের উন্নয়ন হওয়ায় মানুষ এখন আন্দোলন করে মাছ-মাংসের দাম কমানোর জন্য। শুক্রবার বিকালে চট্টগ্রামের রাঙ্গুনিয়া উপজেলার শিলক এম শাহ আলম চৌধুরী ডিগ্রি কলেজ মাঠে উপজেলা আওয়ামী লীগ আয়োজিত চার ইউনিয়নের তৃণমূল প্রতিনিধি সভায় প্রধান অতিথির বক্তব্যে তিনি এ কথা বলেন।







হাছান মাহমুদ বলেন, তৃণমূলের নেতারাই আওয়ামী লীগের প্রাণ। গ্রাম-গঞ্জ-মহল্লায় আমাদের দলকে এই নেতারাই ধরে রেখেছেন। তাই সবাইকে ঐক্যবদ্ধভাবে কাজ করতে হবে। গ্রামে-গঞ্জে, হাটে-ঘাটে-মাঠে সাধারণ মানুষের কাছে সরকারের উন্নয়নের কথা তুলে ধরতে হবে।




তিনি বলেন, শেখ হাসিনার নেতৃত্বে রাঙ্গুনিয়াসহ সারা দেশে অভূতপূর্ব উন্নয়নের দাবিদার তৃণমূলের নেতারাও। দলের সুনাম বজায় রাখতে আমাদের দলের নাম বিক্রি করে কেউ যদি অপকর্ম করে তাদের ছাড় দেওয়া হবে না। শায়েস্তা করা হবে।
রাঙ্গুনিয়া উপজেলা আওয়ামী লীগের সহসভাপতি আবু জাফরের সভাপতিত্বে এবং এমরুল করিম রাশেদ ও মাহমুদুল হাসান বাদশার যৌথ সঞ্চালনায় প্রতিনিধি সভায় আরও বক্তব্য দেন, আওয়ামী লীগ নেতা স্বজন কুমার তালুকদার, আবুল কাশেম চিশতি প্রমুখ।

আওয়ামী লীগের যুগ্ম সাধারণ সম্পাদক এবং তথ্য ও সম্প্রচারমন্ত্রী ড. হাছান মাহমুদ বলেছেন, দেশ এখন বদলে গেছে। মানুষের ভাগ্যের পরিবর্তন হয়েছে। গ্রাম শহরে পরিণত হয়েছে। আগে মানুষ আন্দোলন করত ডাল-ভাতের জন্য। জীবনমানের উন্নয়ন হওয়ায় মানুষ এখন আন্দোলন করে মাছ-মাংসের দাম কমানোর জন্য। শুক্রবার বিকালে চট্টগ্রামের রাঙ্গুনিয়া উপজেলার শিলক এম শাহ আলম চৌধুরী ডিগ্রি কলেজ মাঠে উপজেলা আওয়ামী লীগ আয়োজিত চার ইউনিয়নের তৃণমূল প্রতিনিধি সভায় প্রধান অতিথির বক্তব্যে তিনি এ কথা বলেন।